นักตบไทยผงาดเข้าชิง 4 ประเภท ศึกขนไก่ปริ๊นเซสฯ
 บุศนันทน์ อึ๊งบำรุงพันธุ์ เข้าชิงหญิงเดี่ยว, พุธิตา สุภจิรกุล กับ ทรัพย์สิรี แต้รัตนชัย เข้าชิงหญิงคู่ และ เดชาพล พัววรานุเคราะห์ กับ ทรัพย์สิรี แต้รัตนชัย เข้าชิงคู่ผสม,การแข่งขันแบดมินตัน กรังด์ปรีซ์ โกลด์ รายการ ปริ๊นเซส สิริวัณณวรี ไทยแลนด์ มาสเตอร์ส 2017 ชิงถ้วยรางวัลประทานพระเจ้าหลานเธอ พระองค์เจ้าสิริวัณณวรีนารีรัตน์ และเงินรางวัลรวม 1.2 แสนเหรียญ หรือราว 4.3 ล้านบาท ที่อาคารกีฬานิมิบุตร เมื่อวันเสาร์ ซึ่งเป็นการแข่งขันรอบรองชนะเลิศ มีนักแบดมินตันไทยลงแข่งขันรวม 6 คู่ ใน 5 ประเภท ผลปรากฏว่า นักตบลูกขนไก่ไทยสามารถผ่านเข้าสู่รอบชิงชนะเลิศได้ถึง 4 ประเภท โดยผลการแข่งขันในรอบรองชนะเลิศแต่ละประเภทของไทย ปรากฏว่า ชายเดี่ยว กันตภณ หวังเจริญ มืออันดับ 142 ของโลก เอาชนะหลี่ซือเจี๋ย มืออันดับ 230 ของโลก จากมาเลเซีย 15-21, 21-18, 22-20 เข้าไปชิงชนะเลิศกับทอมมี ซูกิอาร์โต มือวางอันดับ 3 ของรายการ ที่ชนะแอนโธนี ซินิซูกา กินติง จากอินโดนีเซียด้วยกัน 16-21, 21-18, 21-14,หญิงเดี่ยว บุศนันท์ อึ๊งบำรุงพันธุ์ มือวางอันดับ 1 พลิกสถานการณ์กลับมาชนะเฉินยูเฟยมือวางอันดับ 3 จากจีน 18-21, 22-20, 21-17 เข้าไปชิงชนะเลิศกับอะยา โอโฮริ มือวางอันดับ 4 จากญี่ปุ่น ที่ชนะนิชาอร จินดาพล มือวางอันดับ 2 ของไทย 21-16, 21-17,หญิงคู่ พุธิตา สุภจิรกุล กับทรัพย์สิรี แต้รัตนชัย คู่มือวางอันดับ 2 ของไทย ชนะหวงตงผิงกับหลี่อินฮุ่ยคู่มือวางอันดับ 5 ของจีน 23-21, 17-21, 21-14 เข้าไปชิงชนะเลิศกับเฉินฉิงเฉินกับเจียอี้ฟาน คู่มือวางอันดับ 1 จากจีน ซึ่งชนะเกรเซีย โพลี กับรอสยิตา เอกา ปูตรี ซารี คู่มือวางอันดับ 6 จากอินโดนีเซีย 21-16, 21-7,คู่ผสม เดชาพล พัววรานุเคราะห์ กับทรัพย์-สิรี แต้รัตนชัย คู่มือวางอันดับ 2 ชนะเทอรี ฮียองไค กับตันเว่ยหาน คู่มือวางอันดับ 4 จากสิงคโปร์ 21-15, 21-16 เข้าไปชิงชนะเลิศกับจางหนานกับหลี่อินฮุ่ย คู่มือวางอันดับ 5 ของจีน ซึ่งชนะผ่านอัลเฟียน อีโก ปราเซเทียกับอันนิซา เซาฟิกา ชนะอินโดนีเซีย,สำหรับนักแบดมินตันอีกคู่ที่แพ้ในรอบรองชนะเลิศนี้ คือ กิตตินุพงษ์ เกตุเรน กับเดชาพล พัววรานุเคราะห์ มือวางอันดับ 3 ในประเภทชายคู่ ซึ่งพ่ายแก่คู่หวงไค่เสียงกับหวังอี้หยู คู่มือวางอันดับ 6 จากจีน 8-21, 17-21
นักตบลูกขนไก่ไทย ผ่านเข้าสู่รอบชิงชนะเลิศ แบดมินตันกรังด์ปรีซ์ โกลด์ ปริ๊นเซส สิริวัณณวรี ไทยแลนด์ มาสเตอร์ส 2017 ได้ถึง 4 ประเภท กันตภณ หวังเจริญ เข้าชิงชายเดี่ยว, บุศนันทน์ อึ๊งบำรุงพันธุ์ เข้าชิงหญิงเดี่ยว, พุธิตา
แบดมินตัน,นักตบไทย,แบดมินตัน กรังด์ปรีซ์ โกลด์,ปริ๊นเซส สิริวัณณวรี ไทยแลนด์ มาสเตอร์ส 2017,ศึกขนไก่ปริ๊นเซสฯ